Ρίο, 17 Ιουλίου 2025

**Ξεκίνησαν οι αιτήσεις για το νέο Διϊδρυματικό Πρόγραμμα Μεταπτυχιακών Σπουδών** **«Προηγμένες Τεχνολογίες στην Αεροναυπηγική»**

Το νέο Διϊδρυματικό Μεταπτυχιακό Πρόγραμμα Σπουδών **«Προηγμένες Τεχνολογίες στην Αεροναυπηγική»** (Advanced Technologies in Aeronautics) το οποίο προσφέρεται από το **Τμήμα Μηχανολόγων & Αεροναυπηγών Μηχανικών του Πανεπιστημίου Πατρών** και το **Τμήμα Αεροπορικών Σπουδών της** **Σχολής Ικάρων**, προκηρύσσει για το ακαδημαϊκό έτος 2025-2026, πενήντα (50) θέσεις μεταπτυχιακών φοιτητών.

Πρόκειται για ένα πρωτοποριακό πρόγραμμα το οποίο έχει ως στόχο να προωθήσει και να καλύψει το άκρως ενδιαφέρον και ακμάζον πεδίο της **Αεροναυπηγικής** μέσω της ανάπτυξης και εξαγωγής τεχνογνωσίας, τεχνολογίας, και προϊόντων υψηλής προστιθέμενης αξίας. Βασικός σκοπός του είναι η προσφορά και καλλιέργεια εκπαιδευτικού και ερευνητικού υποβάθρου υψηλής ποιότητας στους φοιτητές, καθώς και η εξωστρέφεια, η διασύνδεση και η συνεργασία με καθιερωμένες εταιρείες του εθνικού και διεθνή αεροναυπηγικού τομέα.

Οι ενδιαφερόμενοι καλούνται να συμπληρώσουν ηλεκτρονικά αίτηση υποψηφιότητας στην διεύθυνση: <https://matrix.upatras.gr/sap/bc/webdynpro/sap/zups_pg_adm> και να επισυνάψουν τα απαραίτητα δικαιολογητικά έως **20/8/2025**.

Η αναλυτική προκήρυξη στην οποία περιέχονται πληροφορίες σχετικά με τη διαδικασία καθώς και τα απαιτούμενα δικαιολογητικά, βρίσκεται αναρτημένη στον ιστότοπο του ΔΠΜΣ: <https://mead-ata.upatras.gr/>

Για οποιεσδήποτε πληροφορίες σχετικά με το ΔΠΜΣ μπορείτε να απευθύνεστε στη Γραμματεία του Τμήματος Μηχανολόγων και Αεροναυπηγών Μηχανικών του Πανεπιστημίου Πατρών: Τηλ.: 2610 9699401, 2610 969402, 2610 969403, Ε-mail: [secretar@mech.upatras.gr](mailto:secretar@mech.upatras.gr)

A logo for a university

AI-generated content may be incorrect.A logo of a person with wings

AI-generated content may be incorrect.